CELEX: 62018CN0543
Language: ro
Date: 2018-09-17 00:00:00
Title: Cauza C-543/18 RX: Decizia Curții (Camera de reexaminare) din 17 septembrie 2018 vizând reexaminarea Hotărârii Tribunalului (Camera de recursuri) din 19 iulie 2018 în cauza T-693/16 P, HG/Comisia

26.11.2018   
            
            
               RO
            
            
               Jurnalul Oficial al Uniunii Europene
            
            
               C 427/12
            
         
      Decizia Curții (Camera de reexaminare) din 17 septembrie 2018 vizând reexaminarea Hotărârii Tribunalului (Camera de recursuri) din 19 iulie 2018 în cauza T-693/16 P, HG/Comisia
      (Cauza C-543/18 RX)
      (2018/C 427/18)
      Limba de procedură: franceza
      
         Părțile din procedura în fața Tribunalului
      
      
         Recurent: HG (reprezentant: L. Levi, avocat)
      
         Cealaltă parte din procedură: Comisia Europeană
      
         Chestiuni care fac obiectul reexaminării
      
      Reexaminarea va privi aspectul dacă, având în vedere în special principiul general al securității juridice, Hotărârea Tribunalului Uniunii Europene din 19 iulie 2018 HG/Comisia (T-693/16 P, nepublicată, EU:T:2018:492), aduce atingere unității sau coerenței dreptului Uniunii în măsura în care Tribunalul, în calitate de instanță de recurs, a statuat că completul care a pronunțat Hotărârea Tribunalului Funcției Publice a Uniunii Europene din 19 iulie 2016, HG/Comisia (F-149/15, EU:F:2016:155), era compus în mod nelegal ca urmare a unei neregularități care a afectat procedura de numire a unuia dintre membrii acestui complet, ceea ce a condus la o încălcare a principiului judecătorului legal consacrat la articolul 47 al doilea paragraf prima teză din Carta drepturilor fundamentale a Uniunii Europene.
      Reexaminarea va privi în special aspectul dacă, precum actele vizate la articolul 277 TFUE, numirea unui judecător poate face obiectul unui control de legalitate incident sau dacă un astfel de control de legalitate incident este – din principiu sau după trecerea unei anumite perioade – exclus sau limitat la anumite tipuri de neregularități în scopul de a asigura stabilitatea juridică și puterea de lucru judecat.